《俗礼歌五首 其四 莫搂饭甑》
明代·郑文康

莫搂饭甑，莫搂饭甑，饭甑破时如破镜。甑里深藏是何物，搂出捏成假银锭。

甑虽有眼喜无口，入得门来便教搂。少年新妇恃力强，故向人前擎好手。

呜呼莫教甑破不可为，臼中免使良人炊。

作者简介：（1413—1465）苏州府昆山人，字时乂，号介庵。正统十三年进士。观政大理寺，寻因疾归。父母相继亡故后，绝意仕进，专心经史。好为诗文。有《平桥集》。